**Zverejnenie zámeru priameho predaja majetku obce Vinica**

1) Obec Vinica so sídlom Cesta slobody 466, 991 28 Vinica, v zmysle § 9a ods. 1 písm. c) a ods. 5 zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva vo Vinici č. 13/II-2017 zo dňa 14.03.2017 zverejňuje zámer priameho predaja svojho majetku.

2) Predmetom zámeru priameho predaja je nehnuteľný majetok: Budova-bývalé zdravotné stredisko súp. číslo 374/5 nachádzajúca sa na parcele KN-C č.1427

3) Všeobecná hodnota majetku, t.j. minimálna cena, za ktorú sa predmetný pozemok ponúka na predaj je stanovená znaleckým posudkom číslo 6/2017 zo dňa 17.02.2017 vo výške

**39 800.-  Eur .**

4) Lehota na doručovanie cenových ponúk záujemcov sa stanovuje do 6.04..2017 do 12.00 hodiny.

5) Cenovú ponuku žiadame predložiť na Matrike Obecného úradu vo Vinici, alebo poštou na adresu: Obec Vinica, Cesta slobody 466, 991 28 Vinica tak, aby bola zaevidovaná na Matrike Obecného úradu vo Vinici do 25.03.2017 do 12.00 h.

6) Cenová ponuka musí byť predložená písomne v slovenskom jazyku v zalepenej obálke, viditeľne označenej heslom: „PRIAMY PREDAJ – Budova na parcele č. 1427 – Neotvárať!“.

7) Cenová ponuka záujemcu musí obsahovať:

a) Označenie záujemcu:

- u fyzickej osoby: meno, priezvisko, titul, rodné priezvisko, rodné číslo, dátum narodenia, miesto trvalého pobytu, štátnu príslušnosť, stav a telefónne číslo. Ak je záujemca ženatý/vydatá aj meno, priezvisko, titul, rodné priezvisko, rodné číslo, dátum narodenia, miesto trvalého pobytu a štátnu príslušnosť manželky/manžela.

- u právnickej osoby: obchodné meno, sídlo, identifikačné číslo, meno osoby/osôb, ktorá/é sú štatutárnym orgánom, označenie registra, ktorý právnickú osobu zapísal a číslo zápisu.

b) Označenie nehnuteľnosti (predmetu kúpy), a to: číslo parcely, druh pozemku, a katastrálne územie.

c) Výšku ponúknutej kúpnej ceny za budovu.

d) Účel využitia nehnuteľnosti .

e) Čestné vyhlásenie záujemcu:

- fyzická osoba, že nie je osobou uvedenou v § 9a ods. 6 zákona SNR č. 138/1991 Zb. o majetku obcí v znení neskorších predpisov. V prípade, ak je záujemca ženatý/vydatá, čestné vyhlásenie sa vyžaduje aj od manželky/ manžela.

- právnická osoba, že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu nie je osoba uvedená v § 9a ods. 7 zákona SNR č. 138/1991 Zb. o majetku obcí v znení neskorších predpisov.

f) Vyhlásenie – súhlas záujemcu so spracovaním osobných údajov podľa § 7 Zákona NR SR č. 428/2002 Z. z. o ochrane osobných údajov v znení neskorších predpisov. V prípade, ak je záujemca ženatý/vydatá, vyhlásenie sa vyžaduje aj od manželky/manžela.

g) Vyhlásenie záujemcu, že v prípade, ak bude jeho cenová ponuka vyhodnotená ako najvýhodnejšia a obecné zastupiteľstvo mu schváli priamy predaj predmetnej budovy, bude znášať všetky náklady spojené s prevodom nehnuteľnosti (t.j. správny poplatok z návrhu na vklad vlastníckeho práva do katastra nehnuteľností), náklady ktoré vznikli obci v súvislosti s priamym predajom (t.j. náklady na vyhotovenie znaleckého posudku, geometrického plánu, a pod.) a ako aj náklady na vyhotovenie kúpnej zmluvy.

8/ Predloženú cenovú ponuku je možné meniť, dopĺňať alebo odvolať iba do termínu stanoveného na predkladanie cenových ponúk záujemcov. Každý záujemca môže predložiť iba jednu cenovú ponuku. Ak záujemca podá viac cenových ponúk, všetky budú vylúčené z priameho predaja. Záujemca sa podaním svojej ponuky zaväzuje zachovávať mlčanlivosť o všetkých skutočnostiach, o ktorých sa dozvie v súvislosti s procesom získavania informácií ohľadom priameho predaja.

9) Obec Vinica si vyhradzuje právo zmeniť podmienky priameho predaja, odmietnuť všetky predložené cenové ponuky, prípadne priamy predaj zrušiť, a upozorňuje kupujúceho, že kúpnu zmluvu s kupujúcim uzavrie len vtedy, ak kupujúci vyhlasuje čestným prehlásením, že budovu prerobí na nájomné byty, na čo obce Vinica bude mať predkupné právo pri prípade predaja.

10) Vyhodnotenie cenových ponúk záujemcov posúdi obecné zastupiteľstvo a rozhodne o priamom predaji majetku obce za cenu minimálne vo výške všeobecnej hodnoty majetku stanovenej podľa osobitného predpisu. Zmluvný prevod vlastníctva nehnuteľného majetku podlieha schváleniu obecným zastupiteľstvom.

11) Obec Vinica si vyhradzuje právo určiť právnu formu realizácie priameho predaja kúpnou zmluvou.

12) Záujemcovia nemajú nárok na náhradu nákladov spojených s účasťou na zverejnenom priamom predaji majetku obce.

13) V prípade záujmu bližšie informácie k organizácii priameho predaja, k predmetu zámeru priameho predaja majetku obce môžete získať na tel. č. 0474891210 alebo osobne na Obecnom úrade vo Vinici, kde je zároveň možné nahliadnuť aj do znaleckého posudku.

Vo Vinici dňa 15.03.2017

 Béla Hrubík , starosta obce Vinica